Sögðu þær báðar að umfang barnaníðsefnis hefði aukist gríðarlega á undanförnum árum , og að í stað þess að tugir eða hundruð ljósmynda og myndskeiða af barnaníði fyndust í tölvum barnaníðinga hlypu þær nú á þúsundum , hundruðum þúsunda og milljónum . Hámarksrefsing vegna vörslu barnaníðsefnis hérlendis er tveggja ára fangelsisvist , en Kolbrún bendir á að í Noregi , þar sem hámarksrefsing er nú þrjú ár , sé verið að skoða stækkun refsirammans upp í sex ár í kjölfar umfangsmikils barnaníðsefnismáls þar sem um var að ræða milljónir mynda . „ Það er mikilvægt að gera áður en stór mál koma upp , fremur en að bregðast við eftir að þau gerast , “ sagði Kolbrún .